Endama Cepheyê Xelasî ya Şarî ya Filîstînî Leyla Xalide,  hemsereka KCDyî û parlamentera HDPyî Leyla Guvena ke seba wedartişê tecîrîdê serê Ocalanî 70 rojî yo grevê vêşanîye yê bedêm-bêagêrayîşî de ya rê nameyêk erşawite.
Nameya Leyla Xalide wina  ya:
''Leyla Xalide ya Filîstinîye ra Leyla Guvene ya Kurde rê
Hevala min a hêcaye Leyla Guvene. Ey Leylaya ke zîndananê zaliman de ya, to rê hezar selamî.
Zîndan nêbî  astengîye ke vengê to yo ke bale anceno tecrîdo ke Şorişgêr Abdullah Ocalanî ser o yo, taleb û azadîya girewteyanê sîyasîyan ser o yo bireso ma.
Tirkîya û Îsraîl de, şorişgêrê ke zîndanan de yê, bi grevê vêşanîye wazenê ke vera sîstemê serdestan o ke wazeno edalet, demokrasî û azadî qetil bikero de bivindê.
Ez bi nameyê xo û bi nameyê pêroyê cinîyan ê Filîstînîyan vana, pêroyê hêrişan ver, ez vengê to rê bena veng.
Hevala min a hêcaye Leyla,
Ez vana zulmê zîndanan do dewam nêkero. Vera vêşanîye, sebir û mucadeleyê to do qezenc bikero.
Grevê vêşanîye her çiqas ke zor bo zî xoverdayîşêko hêca yo. Şarê to û pêroyê azadîwaştoxê dinyaye cewab danê çalakîya to. Ez çareyê to ra maçî kena û destanê to pê gêna. Ti seba pêroyê cinîyan ê dinyaye nimune ya. Bi hêvîya azadîye….
Hevala to ya mucadeleyî Leyla Xalide.''
